fi fi fi fi fi pt et fi ms tr fr fi sv fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi cs fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi en fi de fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi ru fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fr fi fi fi fi it fi fi fi fi fi fi fi hbs_lat fi fi fi fi fi fi fi fi fi fi fi fi fi en fi fi it fi en fi fi fi fi fi fi fi fi fi fi fi fi fi fi fi fi fi lt fi fi fi de fi sv fi fi fi fi fi fi fi fi fi fi fi fi id fi fi fi fi fi fi fi fi fi fi fi hu fi fi tr fi en fi fi fi en fi fi fi en pt it mt et it fi fr hu it fi sl en nl de eo cs fi cs fi fi fi cs fi fi cs fi fi fi fi fi fi fi fi fi fi fi fi cs fi fi fi fi fi fi fi en fi sv fi fi fi fi fi fi fi fi et cs fi fi fi fi fr fi de fi de fi fi de fi ru fi fi de fi fi en fi fi it hbs_lat cs fi fi fi fi fi fi cs fi fi
Loistava Särkivaaraleiri takana. Miten sitä voikin yhden viikonlopun aikana saada niin monta "ahaa!" elämystä?
Ensinnäkin, jotain olen ilmeisesti tehnyt oikein, kun ei sieltä niin hirveästi korjausehdotuksia tullut. Ehkä sitä vain aina menee niin nöyränä "Tälleen me ollaan tehty, mut voidaan kyllä tehdä eri tavallakin" asenteella, että ei välttämättä huomaa tai tahdo huomata itsekään sitä, että oikesti, kun on treenannut monta tuntia viikossa, niin koira on jo ihan kivalla mallilla. Jotenkin olen vain myös pitänyt Nitroa sinällään vielä pentuna, etten olen siltä ehkä vielä tarpeeksi vaatinut. Toisaalta, kun kuuntelee ja katselee treenikentillä muiden ihmisten juttuja, niin tuntuu, että jokaisella on nykyään niin kiire saada koira kisoihin. Onhan se sitten "hienoa" sanoa, että starttasi jo nyt kisoissa. Vaan, mihinkäs meillä Nitron kanssa kiire olisi. Varovaisen tavoitteen olen kuitenkin asettanut, jotta Nitro voisi startata kesällä 2012 Alokkaassa.
Anyway. Sivulle tulo ja seuraaminen on ihan hyvällä mallilla, käsiapua häivytellään hiljalleen ja pidennetään hiljalleen seuruupätkiä. Perusasennot Sampan mukaan ok, oikeassa paikassa ei mitään moittimista. Operaatio käsiavun vähentäminen alkaa. Toki tämä (kin?) ohjaaja aina välillä siirtää kätensä väärään paikkaan ja ihmettelee sitten, miksi koira joskus edistää.. Suurimmaksi osaksi koira kuitenkin pysyy oikeassa paikassa ja kontakti, sekä paikka pysyvät nätisti.
Eteentulon vauhti on ok, palkkausta täytyisi treenata jalkojen välistä lelulla, jotta koiran vauhti ei hidastyisi. Lyhyillä matkoilla olen ottanut vielä käsiapua namilla, ja näissä paikka on aina (saako sanoa aina?) suora ja oikea. Pidemmällä matkalla Nitro tulee joskus (melko harvoin) vinoon, mutta kuten Samppa sanoi, otan koiran itse vinoon ja palkkaankin vielä niistä.
Jäävissä asennonvaihdot ok, takajalat pysyvät paikallaan, matkaa tulisi vain kasvattaa. Ja se käsiapu toisinaan pois. Suurin "ongelma" meillä on varmasti tällä hetkellä paikalla olo. Jotenkin olen vain jättänyt asian treenaamatta joka kerta, en tiedä miksi. Nyt se kuitenkin otetaan treeniin ja niinä päivinä kun Nitro ei saa ruokaansa joko jäljeltä tai kädestä, siltä vaaditaan paikalla olo, ennen vapautusta ruokakupille. Tätä ollaan toki tehty, mutta nyt se otetaan joka päiväiseen rutiiniin mukaan, aivan kuten Pommilla otettiin joskus.
Toko juttujen lisäksi kyselin Sampalta vinkkejä jäljelle. Toki Samppa ei ole nähnyt Nitron ajavan jälkeä, mutta kerroin hänelle missä vaiheessa ollaan ja miten tästä eteen päin. Eli syksyn projekti on kepit. Keppi-ilmaisu otetaan mukaan treeneihin. Koska omasta mielestäni Nitron jälki on hyvällä mallilla, itseasiassa jos rehellisesti sanotaan, niin erittäin hyvällä mallilla omasta mielestäni. Saako sitä kehua 7 kk vanhaa penneä?   Tämän kauden aikana ehditään pamauttamaan se 200 jäljen raja rikki, ja nyt ajellaan jälkiä sitten keppien kanssa ja tehdään lyhyttä jälkeä vain vahvistaaksemme ilmaisua, kepeillä.
Leiri oli kyllä niin antoisa. Se, että näki niin suuren joukon Särkivaaraisia kerralla, oli niin hienoa. Ja se, että Mailin ja Therese ajoivat Norjasta asti treenaamaan leirille oli omasta mielestä niin upeaa. Lira on niin hieno koira! En tiedä miten kiittäisin Tyttiä ja Samppaa tarpeeksi siitä, että he vuosi toisensa jälkeen jaksavat järjestää leirin ja paneutua kasvattien omistajien ongelmiin, epäkohtiin ja myötäelää niitä onnistumisen tunteita. Se, että he jaksavat kannustaa kasvattien omistajia ja jakavat sitä valtavaa tietomäärää koiraurheilusta on minusta henkilökohtaisesti aivan mieletöntä. Särkivaara leiri antoi minulle taas aivan mielettömän paljon.
Onnea Tytti ja Rikki Fi TVA, KVA, VK 3, BH, M-11 Särkivaaran Tosi Mutkaton vielä kerran. Toivottavasti me Nitron kanssa pystymme tulevaisuudessa edes osaan siitä, mitä te olette jo nyt ansainneet.
Lähettänyt Petrala klo 15.16 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Nitron kanssa on tällä viikolla jäljestetty joka päivä. Jälkien pituus vaihtelee, nyt olen kuitenkin alkanut tekemään melko pitkiä jälkiä, koska
- koira on jo melko etevä
- Nitro selkeästi palkkaantuu paremmin pitkistä ja haastavista jäljistä
- kun jäljet ovat olleet vaikeita, on koira ollut selkeästi keskittyneempi, häntä pysyy jo alkaalla
- Jäljellä on tapahtunut paljon edistystä
Eli, viimeisen kuukauden aikana jäljellä on ollut nameja vain satunnaisesti. Ei siis mitenkään orjallisesti esim. 10 askeleen välein. Vauhti jäljellä on silti pysynyt hyvänä ja motivaatio on ollut korkealla. Mukaan on entistä enemmän otettu myös haastavia kulmia, sekä ojien ja polkujen ylitystä. Lisäksi ilmaisuja olen ottanut ihan vain purkeillä, joissa on kissanruokaa. Jo muutamalla toistolla poika on tajunnut, että maahan mennään esineen kohdalla. Ensi viikolla on tarkoitus ottaa jäljelle mukaan keppejä. Monia VAU! elämyksiä ollaan jäljellä koettu, toki takapakkeja varmasti tulee, mutta olen kyllä tyytyväinen Nitron tämän hetkiseen tasoon. Maastoina on ollut vaihtelevasti peltoa, metsää ja ruohikkoa. Tämän kauden aikana Nitro on ajanut 150 eri mittaista jälkeä ja 200 tällä kaudella pyritään. Suurin osa Nitron ruokailusta tulee edelleen jäljeltä tai kädestä.
Pommi on myös ollut mukana jäljellä, ei toki ole ajanut niin montaa jälkeä kuin NItro, mutta olen tehnyt sille pitkiä ja vaativia jälkiä. Lisäksi Pommilla on aina tehty myös esineruutua ja tottista kun olen odottanut jälken vanhentumista. Tottiksessa Pommille tulisi saada lisää virtaa ja intoa ja nyt olenkin nostattanut koiraa vetoleikillä ja pallolla ja tehnyt siitä suoraan liikkeitä. Pommi selkeästi palkaantuu paremmin pallolla ja patukalla kuin ruokapalkalla.
Eteenmenot ovat jo ihan kivat, toki lisää vauhti voisi vielä olla. Koira irtoaa jo paremmin, mutta edelleen tulee niitä hetkiä kun se ei olisi ihan varma siitä kuinka pitkälle sen tulisi juosta. Tarkoittaen siis, että tällä hetkellä Pommi ei todellakaan juoksisi niin pitkälle, että kuulee maahan käskyn vaan alkaa selkeästi himmailemaan ja odottamaan käskyä tietyn matkan jälkeen. Tarvitsee siis tehdä enemmän eri mittaisia eteen menoja. Palkkana koiralla on aina ollut lelu.
Lähettänyt Petrala klo 15.13 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: esineruutu, jälki, Nitro, Pommi, tottis
Olen ottanut muutaman agilityn sisähallivuoron Nitrolle Konalaan, jotta näen miten poika käyttäytyy pienemmässä tilassa jossa treenaa myös muita koiria. Vuorossa siis Konalan agility treenit.
Treenattiin perushyppyjä matalimmalla korkeudella. Ensin yhtä estettä ja sitten kahta estettä. Nitrolla tuntuisi olevan hyvä hyppytekniikka, tarkoittaen, että se hyppää mielellään eteen päin, eikä sipsuta hyppyjen välissä. Putkihan pojalle on jo vanha tuttu, joten sen treenaaminen oli vauhdikasta. Nitti ei ujostellut putkea edes U:n mallisena ollenkaan. Selkeästi yksi lemppariesteistä.
Lopuksi otettiin keppejä koko matkalla. Kotipihallahan Nitti on ottanut 2 by 2 tekniikalla ja se sujuu jo ihan kivasti. Koira pitäisi vain saada hieman kiinnostuneemmaksi lentävästä lelusta, palautus ei ole vielä paras mahdollinen, mutta jos palkkana on narupallo kädestä penne kyllä riuhtoo ja repii vetoleikkinä. Kaikenkaikkiaan Nitro käyttätyi hyvin, ei pörissyt, murissut tai provosoinut ketään. Jee! Esteiden välillä omaa vuoroa odotellessa tehtiin pennen kanssa perus toko juttuja, paikkamakuuta ja istumista, muutama jäävä seisomaan, sekä hissinä kaukokäskyjä. Sairaan siistit treenit!
Agitreeneistä ajoin suoraan Mestarintielle hakutreeneihin. Pennelle otettiin 3 maalimiestä, joista ensimmäinen meni piiloon siten, että Nitro näki tämän. Hyvin lähti pieni hakukoiran alku maalimiehelle n. 30 metriin. Seuraava maalimies oli jo valmiina piilossa. Lähdin koiran kanssa kävelemään kohti maalimiestä, sillä koskaan ennen maalimies ei ole ollut valmiina piilolla. Pientä hapuilua oli havaittavissa, lisäksi koira tuntui käyttävän maavainua. Hmmph, ehkäpä tänä kesänä ajetut 150 jälkeä on jättänyt tehtävänsä. Kolmannelle maalimiehelle lähetin taas koiran keskilinjalta, maalimies noin 30 metrissä. Ja hienosti upposi, eikä nuuskutellut maata. Loistavaa! Tähän oli hyvä lopettaa treeni, palkkana maalimiehillä kissanruokaa ja pallo. Ihan parasta.
Illalla käytiin vielä ajamassa n. 400 askeleen jälki. Tein hieman helpomman jäljen, kun ajattelin, että on treenattu taas sen verran paljon, josko se moottori olisi hieman hyytynyt. No, ei ollut   Penne ajoi jäljen keskittyneesti, häntä matalalla. Jäljen päässä iltaruokaa sekä palkkana patukka. Hyvät ja onnistuneet kulmat ja keskittynyt penne, ihan parasta. Jäljelle mentäessä se jo selkeästi tietää, että nyt mennään töihin.
Aivan mieletön treenipäivä!   Aivan mieletön penne!
Lähettänyt Petrala klo 15.11 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
..Niin ainakin tähän puoliväliin saakka. Elokuu ollaan treenattu varmaankin jonkun kaavan mukaan ihan ahkerasti. Joka päivä jotakin.
Pommi. Pommin kanssa on siitä mukava treenata, että se on oikeasti jo niin taitava, että tuntuu oikein pahalta etten ole saanut vietyä sitä kisoihin. Seuraamisessa tuntuu, että ollaan kontaktin kanssa otettu taas hieman takapakkia, oletan sen kuitenkin johtuvat siitä, etten itse ole aina vaatinut siltä tarpeeksi paljon. Pompoti on hieman sellainen koira, että se kyllä tekee kun siltä vaatii. Välillä tuntuu, että se oikein hakemalla hakee sitä vaatimista, jotta pääsee näyttämään, että Kyllä mä mamma oikeasti osaan!
Agilitynkin pariin ollaan palattu, ja kyllähän poika mielellään tekee ja osaakin hurjasti. Harmittaa vaan kun sitä seurapaikkaa meillä ei tosissaan ole, ja jotenkin sitten itselläkin on sellainen tunne, että jos seura ei meille treenipaikkaa tarjoa, en tahdo ko. seuraa myöskään kisoissa edustaa.
Nitro. Nitron kanssa ei tehdä enää vain "pentupelleilyä", vaan siltä voi jo oikeasti ihan vaatiakin. Seuraaminen sujuu hiljalleen paremmin ja paremmin, käsiapua olen hiljalleen alkanut häivyttämään. Eteentulo on super tiivis ja nyt ollaankin harjoiteltu oikean paikan ja kontaktin pitämistä. Pitäisi kuitenkin ottaa itseään niskasta kiinni ja mennä jonnekin jossa on todella paljon hälinää ja ihmisiä. Kaukokäskyt namikädellä on ihan ok, sainkin Sampalta muutamia neuvoja vielä tähän, kun välillä takajalat meinaa liikkua eteen päin. Lisäksi Samppa antoi hyviä neuvoja seuraamiseen ja takapään käyttöön. Maanantaina käytiin siis Jokelassa treenaamassa ja nyt jo muutaman päivän jälkeen Nitro tekee ihan eri tavalla. Wau!
Lähettänyt Petrala klo 15.09 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: agility, Nitro, Pommi, toko
Jaahas, sitä on taas oltu laiskalla tuulella ja blogin päivittäminen pahasti myöhässä. Laitetaas sitten kesäkuun treenit yhteen.
Pommi. Pommin kanssa on veivattu tokoa, lähinnä pilkun viilausta kaikissa liikkeissä. Jälkeäkin on ajettu metsässä, mikä on ollut Pommille selkeästi vaikempaa kuin pellolla. Innostus on kuitenkin löytynyt ja hyvin koira pysyy jäljellä. Metsässä ilmaisut ovat olleen huonompia kuin pellolla. Tämä on tullut melko yllätyksenä, sillä Pommilla on aina ollut pommin varmat ilmaisut. Johtunee varmasti siitä, että koira ei ole metsässä aivan niin varma kuin pellolla. Esineruutua ollaan sitten tahkottu ihan kunnolla, tämä alkaa olla jo aika suoer, pommilla riittää moottoria etsiä pienimpiäkin esineitä. Välillä näyttää siltä, kuin koira haastaisi itse itseään.
Nitro. Pieni penne on kasvanut jo melkein puolivuotiaaksi riiviöksi. Suhtautuu selkeästi treeneihin jo keskittyneemmin ja todellakin tekee kaiken aina sata lasissa   Jälkeä penne on tehnyt metsässä paljon, näitä tarvitsee hiljalleen hieman vaikeuttaa. Otan mukaan hiljalleen myös ilmaisuja. Toivoisin kuitenkin vielä löytäväni hieman lyhyemmässä heinässä olevan pellon, sillä siellä saa mielestäni intensiivisyyttä ja tarkkuutta jäljeen paremmin kuin metsässä.
Nipa on  myös käynyt ihmettelemässä ukkoja metsässä. Alun mörköilyjen jälkeen tämäkin on edistynyt mainiosti. Lähtee jo itsenäisesti äijälle. Tokon perusliikkeitä treenataan joka päivä pienissä seteissä. Seuraaminenkin onnistuu jo hetkittäin ilman herkkuja. Jee!
Lähettänyt Petrala klo 15.07 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 11. toukokuuta 2011
Pommin tokoryhmä kokoontui taas.
Seuraamiset. Nämä ihan super. Hihnassa hieman huonompi kuin ilman, mutta kuitenkin, aivan super. Käännökset tiiviitä ja nopeita, kunhan ohjaaja osaa askeltaa oikein.. Jopa täyskäännökset olivat tänään mallikkaita.
Merkki. En ole merkkiä treenannut pitkään aikaan, joten aloitin treenaamisen ihan lyhyeltä matkalta. Käsi avulla koira merkin taakse, seisoi erittäin hyvin. Pysyi paikallaan, vaikka kasvatin välimatkaa. Nämähän ovat ovat olleen Pommille jostain syystä erittäin vaikeita.  Merkin treenaukseen olen erityisen tyytyväinen.
Ruutu. Myös tämän treenaaminen jostain syystä jäänyt vähemmälle. Otin Pommille oikeaa paikkaa kosketusalustan avulla. Ruutuun lähetyksen ihan ok, voisi mennä nopeamminkin.
Luoksetulo. Viime treenien jälkeen tuntui, että Pommi todella tajusi, ettei sen Hit! käskyllä pidä tulla sivulle.. Noh, se oli pojalta unohtunut, ja nyt sitten muistuteltiin muutaman kerran mitään eteen tuleminen tarkoittaa.. Lopulta onnistunut suoritus ja super palkka!
Lähettänyt Petrala klo 15.05 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 10. toukokuuta 2011
Nitro oli mukana Talin kentällä. Perusasennot menee jo melko hyvin, ja hienosti penne tarjoaa suoraa asentoa. Pommin kanssahan oli pentuna se ongelma, että takapää meinas koko ajan olla vinossa. Pieniä seuraamispätkiä otettiin kännöksillä. Lisäksi, muutama askel seuraamista meni jo ilman tutitusta, jee! Luoksetulot on pojalla ihan super, se tulee varmasti ja lujaa luokse.
Lähettänyt Petrala klo 15.04 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 9. toukokuuta 2011
Bh treeni Espoo 9.5.2011
Tehtiin Pommin kanssa bh kaaviota. Ensin paikkamakuu. Noh, perkele. Vieressä oleva treenaaja naksutteli koiralle ja Pommi otti siitä selkeästi häiriötä. Melkein heti naksautuksen jälkeen oli näyttänyt siltä, että palkka pitäisi saada. Kävinkin sitten välillä palkkaamassa, harmittaa vaan, että paikkamakuu meni näin. Lisäksi makuusta lähdettäessä huomattiin, että muurahaiset olivat syöneet koiran takajalkaa ja hieman sitä aristeli. Positiivista on, että vaikka jalkaan selkeästi sattui, ei Pommi sen takia noussut ylös paikkamakuusta!
Seuraamiset hyviä, itseasiassa ilman hihnaa loistavia, hihnan kanssa poikitti hieman. Ohjaaja taitaa salaisesti itseltään tietämättä kiristää hihnaa välillä. Seurasi siis koko kaavion hyvässä vireessä, piti katsekontaktin hienosti. Henkilöryhmä ihan peace of cake, ei katsonut keneenkään, eikä jäänyt käännöksissä.
Jäävistä muutama paha sananen. Ei istunut ensimmäisellä käskyllä, what?? Tarjosi seisomista. Toisella käskyllä istui. Otin liikkeen uudestaan ja tämä ok. Maahanmeno muuten hyvä, mutta vielä hieman nopeampi olisi ohjaajan mieleen   Luoksetulo super, palkkana patukka leuan alta.
Lähettänyt Petrala klo 15.03 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
torstai 5. toukokuuta 2011
Nitron kaupunkitreeni Tikkurilassa 5.5.2011
Oltiin Sinin kanssa Tikkurilassa tekemässä kaupunkitreenä. Ensin hieman seuruutin Nitroa, tarkoituksena oli kuitenkin katsoa, miten penne pärjää erilaisilla alustoilla yms. Aluksi tien ylityksiä, nämä ok. Ei ongelmia liikenteen vastaantulevien ihmisten kanssa.
Seuraavaksi mentiin sillan alle, Tikkurilan juna-aseman alle. Penne ei ottanut mitään häiriötä ihmismassasta, kaivon kansista, ritilästä tai ohi menevistä junista. Sini kulki meidän perässä Minnin kanssa ja pyysi muutamia seuraamisia ja kohtaamisia. Seuraavaksi otettiin kulman takaa tuleva mieshenkilö, joka kysyy saako koiraa silittää. Nitro istui ja tapitti minua, eikä oikeastaan ollut henkilöstä kiinnostunut, koska oli treenaamassa. Ihana pieni   Otettiin vielä toinen ihmisten ohitus ja pysähtymis tilanne, jonka jälkeen laitoin koiran tolppaan kiinni ja menin itse kulman taakse. Oli alussa hieman vinkunut, mikä tietenkin 12 viikkoiselle pennulle ymmärrettävää.. Heti kun hävisin näkyvistä lopetti kuitenkin. Ei myöskään ollut erityisen kiinnostunut Sinistä ja Minnistä jotka kävelivät koiran ohitse. Aivan mahtava pentu! Sini sanoi koiran olevan alustavarma ja kiva pentu
Lähettänyt Petrala klo 14.58 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 4. toukokuuta 2011
Pommin Toko Ojanko 4.5
Tokoiltiin ojangossa Pommin kanssa keskiviikko iltana. Aluksi otettiin nopeita maahanmenoja, sillä koira on selkeästi alkanut fuskaamaan näissä. Näissä koira ja ohjaaja selkeästi vain jättänyt tietyn pisteen jälkeen treenaamatta. Namipalkalla parin toiston jälkeen alkoi kuitenkin vauhti palata maahanmenoihin.
Sivulle siirtymiset olivan aivan kauheita...Aivan kuin Pommi ei olisi koskaan kuullutkaan asiasta saati treenannut näitä. Ei auttanut kuin käsiavulla muistutella niskuroivalle koiralle liikettä ;) Täytyy oikeasti sanoa, että näitä "vanhoja" juttuja tarvitsisi oikeasti aika ajoin tehdä, muuten ollaan aivan hunningolla.. Ohjaajakin voisi Pommia treenatessaan taas lopettaa sen nakinpalojen säästelemisen ja palkata reilulla kädellä
Ruutu. Tätä tehtiin ensin kosketusalustalla. Piti tassun aluksi hyvin tiilen päällä, mutta alkoi sitten paimenmaiseen tyyliinsä muutaman toiston jälkeen odottamaan palkkaa HETIHETIHETI --> Tarjosi kaikkea maahanmenosta seisomiseen... Oh Dear.  Pommi on kuitenkin siitä ihana koira, että kun sitä ei palkkaa vääristä liikkeistä/hötkyilystä vaan odottaa, että se malttaa tehdä oikein, palaa tietty nöyryys aika nopeasti treenaamiseen. Muistuttelun jälkeen ruutu kosketusalustalla ok.
Loppuun vauhtiluoksetuloja. Alun katastrofin jälkeen hemmetin hyvä treeni
Lähettänyt Petrala klo 14.57 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 2. toukokuuta 2011
Treenattiin Pommin kanssa EPK:n treeneissä Espoon läkkitorilla. Tarkoituksena oli tehdä kaupunkitreeni, jossa ohituksia, seuraamisia ja tuhannesti häiriötä. Päädyin tottistelemaan keskelle toria.
Ensin seuraamisia, nämä ok, jopa täyskäännös.
Liikkeestä maahan menoja. Jätin koiran keskelle toria, ihmiset kävelivät ohitse, ei ongelmaa.
Paikkamakuu jalkakäytävällä. Matkaa ohjaajaan n.20 metriä. Kesti hyvin, vaikka junasta tulleet ihmiset astelivat ohitse. Lisäksi pysyi maassa, vaikka itse kävelin ja hypin koiran edessä.
Lopussa jätin Pommin tolppaan kiinni ja tehtiin ohituksia. Ensin Tuuli Suursnautserinsa kanssa, tämä ok. Sitten Lapinporokoira, hieman urosrähjä sellainen, Pommille helppo nakki. Lopuksi Pommin rakkaudenkohde, Valkoinenpaimenkoira. Hieman haistoi perään, mutta hihna ei kiristynyt. Hienoa!
Lähettänyt Petrala klo 14.56 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 1. toukokuuta 2011
Aika laiha osanotto Vappuna hakutreeneissä.. Pommille kuitenkin saatiin tehtyä ihan ok treeni, tosin koiran ajatuksen olivat jossain aivan muualla kuin äijien etsimisessä..
Laitoin koiran ensimmäiselle pistolle, jonka piti olla helppo..Koira paikallistikin maalimiehen ihan hyvin, otti rullankin, MUTTA! jäi haistelemaan hajuja eikä tuonut rullaa perille. Sain hetken koiraa huudella, kunnes muisti tulla luokse, mutta ei muistanut minne oli rullan pudottanut. Laitoin koiran etsimään rullan, jonka jälkeen maalimiehen luokse näytölle. Olisi pitänyt lukea edellisiä hakutreenejä, sillä heti muistui mieleen, että Pommi kannattaisi palkata äijän luona lelulla..
Toiselle pistolle lähti paremmin, mutta ei heti paikallistanut maalimiestä, joten pyysin koiran luokse ja lähetin uudestaan. Nyt hieno L:n muotoinen pisto, ongelmia vain rullan tuonnin kanssa. Ei meinannut millään ottaa uutta rullaa suuhun ja maalimies sai houkutella koiraa. Toi kuitenkin lopulta rullan ohjaajalle saakka ja päästiin näytölle.
Viimeinen maalimies oli tarkoituksella laitettu lähelle. Pommista selvästi huomasi, että haistoi maalimiehen, mutta ei millään voinut uskoa, että se oli niin lähellä. Juoksi ensin ohitse, palasi kuitenkin maalimiehelle ja toi rullan käteen asti. Näytöllä hieman väsynyt koira, ei lähtenyt kunnolla, mutta ehdottomasti paras tämän päivän katastrofi pistoista ;) Lopuksi hurrrja palkka pallolla.
Nitrolle tehtiin hurjan kahden maalimiehen osanotolla pientä makkararinkiä. Käskin äijien olla hiljaa ja odotin, että koira tekee omat ratkaisunsa. Hetken Nitro epäröi, mutta uskaltautui lopulta maalimiesten luo. Pikkumiehelle tekee hyvää olla uusien ihmisten kanssa vieraassa ympäristössä. On alussa ollut hieman varautunut, mutta nyt selkeästi vapautuneempi. Hieno penne!
Lähettänyt Petrala klo 14.55 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: haku, Nitro, Pommi
perjantai 29. huhtikuuta 2011
Ajeltiin Pommin kanssa Espoon ikealle treenaamaan. Pommi teki hyvin ja varmasti paikkamakuun häiriön alla, tästä olen erittäin ylpeä. Makaa rauhassa, ei piippaa, ei vaihda lonkkaa. Mielestäni saa pitää pään ylhäällä ja olla valpas, sillä ei ota häiriötä muista. Ei usein edes käännä päätä ohi menevista/juoksevista ihmisista, koirista, pyöräilijöistä jne. Alussa tein muutamia jääviä, nämä ok.
Nouto. Näihin on onneksi tullut jo nopeutta, mutta otin silti muutamia nopeus harjoituksia. Leikitin koiraa patukalla ja vauhdista annoin "hae" käskyn. Palkkasin nopeista kapulaan käymisistä. Toisena harjoituksena tein kapulan kanssa vauhtiluoksetuloja. Jätin koiran istumaan, reilun metrin päähän noutokapulan ja itse n. 15 metrissä. Käskystä koira otti loistavasti kapulan suuhunsa ja vapautin leluun eri kohdissa. Toimi hyvin, ei mälvännyt kapulaa ja selkeästi halusi pitää kapulaa suussa.
Sivulle siirtymiset. Noh, näitäkin pitäisi alkaa uudestaan treenata, on vain jotenkin jäänyt. Mitä pidempi matka, sitä vinompi perusasento. Back to basics siis
Seuraaminen. Seuraamiset ihan ok. Alussa ennakoi hieman jääviä liikkeitä, mutta lelupalkan kautta tämä parani huomattavasti. Käännöksen ihan ok, täyskäännös hieman hakusessa.
Lähettänyt Petrala klo 5.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 27. huhtikuuta 2011
Jälkien tallaamista Lahdentien varrella olevalle pellolle.
Tein ensin Pommille jäljen. Jäljellä 3 purkkia ja 3 esinettä. Jälki oli n. 600 askelta pitkä sisältäen paljon kulmia ja muutaman ojan ylityksen. Nitron jälki käsitti n. 150 askelta, ja oli suora, jätin väliin myös tyhjiä askelmia. Eetulle tein muistin virkistysjäljen, makkaraa aika paljon askelmilla, pituutta n. 250 askelta.
Nitro ajoi jälkensä ensin. Muisti selkeästi mitä jäljestäminen on. Muutaman kerran nosti päänsä jäljeltä, kun viereiseltä tieltä kuului rekka-autojen ääniä. Jäljesti kuitenkin mielestäni hyvin, vaikkakin jo nyt oli muurahaisia jonkin verran. Ei haahuillut enää taaksepäin, vaan jäljesti hyvin eteen päin. Ja itseasiassa, jäljesti selkeästi paremmin makkarattomissa askelmissa. Lopussa purkissa palkka ja palloleikki loppuun. Ehkä siitä jälkikoira tulee
Eetu seuraavana. Se hötkyili heti autosta ottaessani jäljelle ja meni hetki ennen kuin sain koiran rauhoitettua. Eetun jälki oli, noh Eetun tyylinen. Ahneesti poika eteni jäljellä ja heilutti cavaliermaiseen tyyliin koko ajan häntäänsä. Muutamia päännostoja ja harhoja, mutta ihan ok jälki Eetulle. Eetu kun ei oikein lelulla palkkaudu, niin lopussa herkkuruokaa purkissa ja nakilla pois jäljeltä.
Hyvä treeni koko kolmikolta.
Lähettänyt Petrala klo 16.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jälki, Nitro, Pommi
Tottisteltiin pommin kanssa EPK:n treeneissä Talissa. Myös Nitro oli mukana. Jätin Pommin ensin aitaan kiinni ja tottistelin Nitron kanssa. Nitro otti häiriön alla seuraamisia, käännöksiä, sekä istu-seiso-maahan vaihteluja. Nämä kaikki on. Asennonvaihdot ovat selkeästi jo tuttu juttu pennulle. Pitää takapään hyvin paikallaan ja istu-seiso vaihtokin on jo selkeästi parempi. Lopuksi luoksetulo paikkamakuussa olevine koirien välistä. Tuli lujaa ja suoraan eteen! Niin taitava penne!
Nitro jaksoi hyvin odotella aidan luona, kun Pommi pääsi treenaamaan. Ensin otettiin eteenmenoja. Menee maahan hyvin käskystä ja vielä kääntyykiin suoraan, mutta nyt ongelmaksi muodostui, ettei koira mene tarpeeksi kauaksi. Ensimmäisellä kerralla Tuuli vei ja näytti lelun Pommille. Koira ei kuitenkaan irronnut lelulle vaan oli selkeästi varma siitä, ettei lelua ollutkaan. Uudella käskyllä lähti etsimään lelua ja löysikin sen. Toisella kerralla Tuuli vei lelun yhtä kauaksi, nyt koira irtosi kerralla ja kauas. Näitä tehtiin muutama, toistojen jälkeen eteen meno loistava. Otin erikseen maahan käskytyksiä pienellä matkalla, nämä ok.
Seuraavaksi seuraamisia eri vauhdeilla, kaikki hyviä. Hitaassa liikkeessä ei tarjoa enää koko ajan istumista, ja nopeakin seuraaminen oli hyvä. Jes! Myös käännökset ok, oikealle mentäessä irtoaa hieman, näihin tarvitsee kiinnittää huomiota. Lopuksi pommi otti A-estettä, menee kyllä esteelle varmasti, välimatkaa pitäisi kyllä vielä hieman kasvattaa.
Paikkamakuu Pommilla ok. Ei otettu ajan kanssa, mutta makasi hiljaa keskellä kenttää muiden treenatessa ympärillä. Lisäksi toisella puolella kenttää ammuttiin, kumpikaan koira ei ottanut laukauksista häiriötä.
Lähettänyt Petrala klo 7.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Nitro, Pommi, tottis
lauantai 23. huhtikuuta 2011
Tällä kertaa jälki tehtiin pellolle. Alussa hieman mutaista ja vetistä maastoa, mutta urheasti pieni jäljestäjä jatkoi eteen päin. Nenä pysyi maassa ja koira keskittyi 11 viikkoiseksi aivan loistavasti! Olen niin ylpeä Nitrosta! Osa nameista jäi syömättä, ei kuitenkaan hötkyillyt erityisemmin. Muutaman kerran tuntui kadottavan jäljen, mutta palasi erittäin nopeasti takaisin jäljelle. Lopussa jälleen palkkana ruoka. Pentu vietiin pois jäljeltä leikkimällä. Hyvä treeni
Päivän tottisteluihin kuului perusasentoja, seuraamista, istumista, maahanmenoja, sekä istu-seiso-maahan vaihtoja. Saimme loistavia vinkkejä myös Pommin tottis ongelmiin, joita tarvitseekin heti kokeilla... Tytin ja Sampan neuvoilla mennään taas pitkälle!
Lähettänyt Petrala klo 20.51 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jälki, Nitro, toko, tottis
perjantai 22. huhtikuuta 2011
Nitrolle tehtiin Särkivaara leirillä pennen ensimmäinen jälki metsään. Jäljesti tarkasti, ei hötkyillyt ja otti häiriötä ainoastaan silloin kun puhuin Sampalle. Hyviä ohjeita Sampalta tulikin ja penne jaksoi jäljestää hyvin loppuun asti. Jälki oli n. 100 askelta, nameja alussa jokaisella askeleella ja loppua kohden jätettiin jo tyhjiä välejäkin. Jälki oli juuri sopivan mittainen pennulle. Lopussa purkissa aamuruoka palkkana. Ohjaaja erittäin tyytyväinen jälkeen, koiralla on selkeästi jo hieman hajua siitä, mitä jäljellä tulee tehdä.
Päivän mittaan otettiin myös tottisteluja. Seuraaminen on jo rauhallisempaa, Nitro on hokannut, että namikättä ei välttämättä tarvitse syödä   Kumpa ohjaaja vain muistaisi pitää käden tarpeeksi takana... Lisäksi tehtiin luoksetuloja, näissä pitää olla tarkka, että otan koiran tarpeeksi lähelle. Penne treenasi myös hieman istu-maahan-seiso vaihtoja hissinä. Pitkän päivän jälkeen Nitro jaksoi keskittyä aivan loistavasti. Ja jälleen kerran, ei ota häiriötä muista treenaavista koirista.
Lähettänyt Petrala klo 12.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jälki, Nitro, tottis
keskiviikko 20. huhtikuuta 2011
Ajeltiin Nitron kanssa ihan kahdestaan Tikkurilaan treenailemaan. Otettiin häiriössä katsekontakteja, pentu hakeekin itse upeasti kontaktia, joten tätä tarvitsee osata vain oikea aikaisesti palkita siitä. Otettiin myös seuraamisia ns.tutittamalla, sekä seuraamisesta istumista. Nämä kaikki hyviä. Nitrolle on aivan sama kuinka paljon koiria on ympärillä kun treenataan. Ihana pieni, niin totisena treeneissä. Lisäksi otettiin luoksetulo siten, että molemmilla puolilla oli koiria. Sini piti Nitrosta kiinni ja kutsusta pentu tuli suoraan (!!) eteen istumaan. Lieko aloittelijan tuuria, sillä olin ajatellut, että kunhan tulee vain luokse... ;)
Aina välillä laitoin koiran autoon odottamaan, ja aivan mielettömän hyvin (äänettömästi ja rauhallisesti) pentu odotti aina omaa vuoroaan. Vieläkin treenaillaan liikkeitä ilman käskysanoja. Pääsiäisenä Särkivaaran treenileirillä saan varmasti paljon hyviä vinkkejä ja ideoita treeneihin. Odotan innolla!
Lähettänyt Petrala klo 20.48 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 18. huhtikuuta 2011
Nitron ensimmäinen jälki. Tarvitsi ohjaajankin hieman miettiä, että miten sitä pentukoiran kanssa aloiteltiinkaan. Tein n. 100 askeleen jäljen, mietin jo, että onko liian pitkä pennulle, joka on jo päivän touhunnut ulkona.. Mutta. Alussa hieman takelteli, mutta Nitro sai melko nopeasti juonesta kiinni. Eteni hyvin ja teki oikeasti töitä. Siis Oikeasti. Häiriönä olivat vieressä menevät autot, mutta se ei pentua tuntunut haittaavan. Loppua kohden alkoi hieman herpaantumaan, mutta motivaatiota jäljestämiseen selvästi on! Lisäksi jäljen jälkeen yritti kovasti palata tarkastamaan jäljen uudelleen.
Lisäksi tottisteltiin Nitron kanssa hieman. Eli perusasentoja ja perusasennosta istumisia.
Käsittämättömällä tavalla pentu keskittyi, vaikka ympärillä pyöri lapsia ja aikuisia. Pentu oli selvästi kiinnostunut vain siitä, että nyt tehdään mamman kanssa jotain, nyt ollaan töissä. Niin mahtava pentu, ihan sikakiva pentu.
Lähettänyt Petrala klo 7.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 17. huhtikuuta 2011
Kuluvalla viikolla ollaan "treenailtu" joka päivä Nitron kanssa. Käsi avulla (ilman käskysanaa) ollaan otettu istumisia, maahan menoja ja perusasentoa. Lisäksi odottaminen ulos lähtiessä sujuu melko hyvin. Välillä sitä ihmettelee miten noin pienellä koiralla voi olla niin hyvä keskittymiskyky, että kun treenataan, niin ohi menevät ihmiset/koirat on kuin ilmaa vaan. Pentu myös tarjoaa katsekontaksia itse erittäin paljon. Niin valloittava pieni paimenkoira
Lähettänyt Petrala klo 8.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
perjantai 1. huhtikuuta 2011
Voi penne, penne, penne. Hyvin on kaikki mennyt, kotona ei ujostella, vaan itseasiassa leikit alkaa olla melko rajuja. Vanhemmat koirat tässä lujille joutuvat, kun pikku termiitti kiusaa molempia vuoron perään. Metsässä mennään irrallaan kuin vanha tekijä ja edes iltalenkki pimeässä metsässä ei penneä hetkauttanut. Näytti aivan siltä, ettei Nitrolle ollut väliä onko pimeää vai ei. Eilen käytiin myös hieman jalkakäytävällä ihmettelemässä menoa. Hihna ja panta tuntuivat pennestä tietenkin hieman typeriltä, mutta ohi menneet ihmiset, koirat ja autot herättivät pennussa vain kiinnostusta. Ei havaittavissa pelkoa tai arkuutta.
Penne on utelias, rohkea, energinen (!!), aivan valloittava pakkaus.
Lähettänyt Petrala klo 20.29 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 29. maaliskuuta 2011
Ajeltiin Espoon ikealle treenaamaan.
Seuraaminen ja henkilöryhmä. Erittäin hyvä. Ei mitään kommentoitavaa. Hyvä ja innokas kontakti hihnassa ja ilman.
Liikkeestä istu. Erittäin hyvä. Ei korjattavaa. Liike nopea ja ohjaajakin muisti olla katsomatta taakse päin.
Liikkestä maahan. Melko hyvä. Saisi olla hieman nopeampi. Asento kuitenkin valpas, suora ja keskittynyt. Tietää mitä tekee.
Luoksetulo. Jäi istumaan paikalle hyvin, oli rento, ei piipannut, piti kontaktin ohjaajaan. Ei ottanut häiriötä juttelevista ihmisista. Odotti käskyä kauniisti. Liike vauhdikas ja ennen kaikkea SUORA! jee! Ei tarjoa enää sivulle tuloa.
Kotona otettiin vielä paikkamakuuta. Hyvin pysyi paikallaan pentusen äristessä vieressä. Tänään mainiot treenit Pommilla!
Lähettänyt Petrala klo 8.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 28. maaliskuuta 2011
27.3.2011 Nitro muutti kotiin
Pieni aussie uros Särkivaaran Ydinkysymys a.k.a Nitro muutti kotiin. Nitron lajeina tulee olemaan ainakin toko. Omaa pk-lajia kokeillaan ja mietitään, eiköhän ainakin hakumetsään ja jälkipellolle kevään kuluessa päästä. Agilityä tulee varmaankin myös kokeiltua.
Kiitos Tytille ja Sampalle tästä pienestä koiran alusta.
Lähettänyt Petrala klo 4.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 8. helmikuuta 2011
Ajeltiin Pommin kanssa Kannukseen treenailemaan Shepmates kasvattien kanssa. Perjantain reilu 6 tunnin ajomatka ei iltatreeneissä näkynyt koiran kanssa oikeastaan ollenkaan.
Agissa otettiin perjantaina keppikulmia ja irtoamisia. Koira irtoaa esteille hyvin, MUTTA! tahtoo hieman liian omatoimisesti hakeutua seuraavalle esteelle. Käy niin kierroksilla, että ei aina ehdi kuuntelemaan ohjaajaa. Tähän otettiin mukaan "pakko", eli koira ei päässyt seuraavalle esteelle, ennen kuin se selvästi kuunteli ja tuli "käteen". Reilusti tehtyjen toistojen jälkeen alkoi herralla korvatkin pelaamaan..Keppikulmat olivat melko hyviä, pujottelee itsenäisesti, mutta selkeästi huomaa, että olen treenannut oikeaa puolta enemmän. Tällöin kepeille meno oli selkeästi varmempi. Tätä siis lisää, kunhan lumet hieman sulavat.
Agissa otettiin myös irtoamista hyppyihin, hyppysuora koostui 6 esteestä. Treenattiin oikeaa juoksu/hyppytekniikkaa. Ensin kaikki sujui hyvin, mutta kun koira selkeästi halusi esteiden päässä olevan palkan, alkoi juoksuaskel selkeästi rikkoutua. Palautin koiralle  mieleen mitä siltä oikein vaaditaan ja lyhensin hyppäämistä 3:een ja 4:ään esteeseen. Muut aksailut olivat ihan perus, otettiin kontakteja ja pientä radan pätkää. Lauantain aksailuissa tehtiin melko vaikeaa rataa, jossa oli paljon haltuun ottoja, kieroja, ja eri keppikulmia. Koira ei selkeästi hypyn kierrossa "uskalla" hypätä minun "päälleni". Tarvitsee siis treenata sitä, että koiralla on lupa hypätä "päälle", jotta saadaan takaakierrot siistimmiksi, varmemmiksi ja vauhtia lisää. Erittäin hyviä vinkkejä saatiin kaikissa ongelmissamme, huomasi selkeästi, että koira rakastaa lajia ja että meillä ei ole ollut talvitreenipaikkaa...
Toko. Niin, meidän ikuinen vääntötoko. Ei vaan, hyvin ollaan edistytty, ohjaajan pitäisi nyt vaan oikeasti luottaa siihen, että koira pysyy paikkamakuussa (niin kuin pysyykin) ja ilmoittaa koira kisoihin. Tunnaria pitkästä aikaa, muistin virkistämisen jälkeen ok. Hienoa oli, että vaikka oltiin sisätiloissa, koiria treenaamassa ja häkeissä yhteensä 30-40, meidän Pommi ei ottanut mistään yhtään häiriötä, vaan keskittyi loistavasti. Se kyllä oikeasti tietää mitä se tekee... Ohjaanan pitäisi tehdä selkeästi enemmän suunnitelmallisia treenejä. Toivottavasti päästään kevään tehotoko ryhmiin ja kisaamaan.
Sisäetsintä. Kannuksen maaseutuopiston tiloissa. Koiralle laitettiin 3 maalimiestä suorapalkalla. Koira ei ole koskaan ennen tehnyt sisäetsintää ja hieman mietin miten pärjää eri pinnoilla. Otin koiran sisään ja päästin vapaaksi. Hetken käveltyämme koira selkeästi sai vieraan ihmisen hajun (ilman mitään käskyä) ilmasta, tarkisti meidät kaikki 3 henkilöä ja lähti määrätietoisesti jurkät portaat ylös. Nappasi maalimiehen hajun kerralla ja löysi maalimiehen hienosti pimeästä kulmasta. Seuraava maalimies olikin sitten lautakasojen takana, pimeän huoneen nurkassa. Pommi selkeästi ymmärsi heti ensimmäisellä maalimiehellä, että ihmistä etsitään ilmavainulla. Seuraavan maalimiehen luona menikin sitten jo hienosti itse maahan odottamaan palkkaa. Käveltiin rakennuksessa eri pinnoilla ja annoin koiran vapaasti tutkia ja haistella paikkoja. Viimeinen maalimies oli traktorihallissa renkaan juurella. Hallissa oli selkeästi erilainen haju, ja mietinkin jo miten koira siihen reagoi. Nappasi kuitenkin melko nopeasti mistä suunnasta vieraan ihmisen haju tulee ja lähti itsenäisesti ja varmasti etsimään. Paikallisti maalimiehen melko nopeasti. Erittäin hieno Pommi!  Ja mielettömän ylpeä omistaja omasta etsijäkoirasta!
Lähettänyt Petrala klo 3.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: agility, Pommi, toko, tottis
perjantai 14. tammikuuta 2011
Tavoitteita / Tulevaa 2011
Kai se minunkin pitää jotain tavoitteita tulevalle kaudelle tehdä..
Koulari Tokosta, Avo luokan korkkaus (?)
Agi kisauran korkkaus --> kakkosiin
Sertit kasaan, vaan voi olla ettei omistaja ole niin ahkera. Uudet näyttelysäännöksetkin vielä hieman hakusessa...
Haussa luovutukset kuntoon, tyhjien pistojen ottaminen, pisto varmuus
Metsäjälki saatava ehdottomasti paremmaksi. Tällä hetkellä hieman epävarma
Agissa uusi treeniryhmä --> Tavoitteellisempaa treenausta
EriVoin liikkeitä mukaan treeniin
Lähettänyt Petrala klo 11.00 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 10. tammikuuta 2011
Kaukot. Istu-maahan käskyt sujuvat hyvin. Jopa istumaan nousu on nopeutunut. Mietin kuitenkin pitäisikö käsimerkit ottaa jo tässä vaiheessa kunnolla mukaan. Nythän olen tehnyt niin, että välillä teen koiralle käskyt käsimerkein ja välillä ilman. Maahan-seiso käskyt vaativat vielä selkeästi enemmän treeniä, mitä enemmän matkaa tulee, sitä epätodennäköisemmin koira tekee puhtaan liikkeen. Helpotan sen verran, että mennään käsiavulla nyt muutama viikko ja katsotaan miten kehittyy. Paikka on kuitenkin hyvä, koiran takajalat pysyvät asentojen vaihdossa paikallaan. Seiso-istu-käsky on retuperällä, myönnetään. Sen treenaus on jäänyt vähemmälle.
Ruutu. Helpotin ensimmäistä ruutuun menoa taputtamalla maata ruudun sisällä. Muut lähetykset n. 3 metrin päästä. Nämä hyviä. Koira ei enää suoraan istunut, epäröi kuitenkin hieman mitä ruudun keskellä pitää tehdä. Seisominen hieman epävarma, mutta seisoi kuitenkin   Mielestäni koiran tulisi osata odottaa käskyä ohjaajalta, joka voi siis olla seiso, istu tai maahan (ohjaajan tarvitsee kuitenkin antaa käsky ajoissa...).Tällöin koira varmasti ymmärtää kaikki käskyt ja niiden merkityksen. Hienosta ruudusta koiralle palkkana lelu heittäen. Pommi selkeästi motivoituu saaliilla enemmän kuin ruualla.
Paikkamakuu. Otin Pommille yhteensä 8 minuutin makuun sisällä. Häiriönä Eetu, jonka kanssa hieman tottisteltiin kauempana. Palkkasin Pommin n. 1-2 minuutin välein. Hyvin pysyi, kerran meinasi nousta kun heitin Eetulle lelun, mutta katseella painui takaisin alas. 8 minuutin jälkeen vapautin suoraan liikkeestä, palkkana iltaruoka.
Lähettänyt Petrala klo 20.22 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 3. tammikuuta 2011
Koska kentät ovat tuntuneet olevan täynnä lunta, tehtiin hieman kotitokoa.
Ruutu. Ruudulle lähetykset ihan ok. Hakeutuu liian reunaan ja istuutuu heti. Olenkan jotenkin vahvistanut istumista liikaa? Vahvistettava siis nopempaa kääntymistä ja oikeaan kohtaan ruutuun ajoittumista. Tein 6 toistoa, eri pituisilta matkoita.Viimeinen nappi suoritus, jäi seisomaan keskelle, joten treenin lopetus siihen.
Merkki. Merkille meno tuntuu olevan taas hankalaa. Meinaa astua merkin yli. Palaamme siis hieman taakse päin ja annan haen käsiavulla ja naksulla oikeaa paikkaa. Tätä olisi pakko päästä treenaaman ulos.
Sivu. Oikean paikan haku, käännöksiä vasemmalle ja oikealle. Muutamia täyskäännöksiä, nämä hyviä. Haettiin myös oikeaa asentoa edestä siirtymällä ja pidemmällä matkalla. Eetu häiriönä ympärillä. Nämä hyvät ja nopeat.
Eteen tulo. Huomattavasti varmempi kuin ennen. Palkkan ruoalla omasta suusta tai lelulla leuan alta. Toimii hyvin. Pitää myös kokeilla jalkojen välistä narupallolla palkkaamista, jolloin saan liikkeeseen toivottavasti lisää vauhtia ja varmuutta.
istu-maahan vaihdot. Alussa hieman epävarmat. Alkaa nopeasti ennakoimaan. Istumaan nouseminen vielä hieman liian hidas. Pääasia tosin, että se on varma.
Lähettänyt Petrala klo 20.21 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Saran ja Rinnan ikioma treeniblogi
Believe in yourself and you're halfway there
Nosekokeet, osa: Lakki ja Inkku
Ponchon ja Madden treeniblogi
Urospentu vapaana peruutuksen vuoksi
Meg ja Zip treenaavat
Maustetytöt: Jos mulla ei ois sua, mulla ei ois mitään
aussie Dracun & Wiccan elämää
Saran ja Stepin treeniblogi
Uusi tulokas ja uusi blogi
TOKO SM ja Kiukun luonnetesti
Hyvää Joulua * God Jul
lippone - 2. kosketuskeppi treeni
Paimenet Nana Otto Tara
Obat Tipes Yang Aman Untuk Anak
Bitin ja Kyllin treeniblogi
Sisu, Chili, Kengu ja Ruu
Australianpaimenkoirat Madde ja Spessu
Aussiet Penni, Fresco ja Musti
Toko EVL Porvoo 16.3.2014
If there is a will - there is a way
"Hyväksi oppii vain olemalla ensin vähemmän hyvä."
Jälkeä, jälkeä, jälkeä 12.-18.9.2011
Bh treeni Espoo 9.5.2011
Nitron kaupunkitreeni Tikkurilassa 5.5.2011
Pommin Toko Ojanko 4.5
27.3.2011 Nitro muutti kotiin
Tavoitteita / Tulevaa 2011
Teema: Yksinkertainen. Sisällön tarjoaa Blogger.